Aalborg Håndbold er klar til søndagens finale i Santander Cup i Jyske Bank Boxen i Herning. Det står klart, efter at Aalborg Håndbold i lørdagens semifinale slog sidste års vinder af turneringen, Mors-Thy Håndbold, med 34-25. Aalborg Håndbold rykkede fra Mors-Thy Håndbold i første halvleg og sikrede sig en solid pauseføring på 17-12. Også i anden halvleg var Aalborg Håndbold dominerende, og der var aldrig spænding om udfaldet. Aalborg Håndbold fik dermed i lørdagens semifinale revanche for nederlaget sidste år i pokalfinalen, hvor Mors-Thy Håndbold sikrede sig sejren. Se indslag fra Aalborg Håndbolds sejr: Men Aalborg Håndbold-spillerne føler sig godt tilpas i Jyske Bank Boxen. - Det er en fantastik arena. Vi har mange Aalborg-fans hernede, og vi skal forsøge at genskabe det i morgen, og mon ikke vi kan tage pokalen med hjem, siger Sebastian Barthold, der med ni scoringer blev kåret til kampens bedste spiller. Aalborg Håndbold skal møde GOG, der i den anden semifinale slog Bjerringbro/Silkeborg med 35-26.
Sidste års vinder af turneringen, Mors-Thy Håndbold, blev besejret med 34-25 af et velspillende aalborgensisk mandskab.